ፕሬዝዳንት ሣህለወርቅ ዘውዴ ከአሜሪካ ኮንግረስ የዴሞክራሲ አጋርነት ኮሚቴ አባላት ጋር ተወያዩ
የኢፌዴሪ ፕሬዝዳንት ሣህለወርቅ ዘውዴ ከአሜሪካ ኮንግረስ የዴሞክራሲ አጋርነት ኮሚቴ አባላት ጋር ተወያዩ፡፡በውይይቱ ወቅት ፕሬዝዳን ሳህለወርቅ በኢትዮጵያ የሚካሄደውን ሁሉን አቀፍ የለውጥ እንቅስቃሴ በተመለከተ ለልኡካን ቡድኑ ገለጻ ያደረጉ ሲሆን፣ መንግስት ዴሞክራሲዊትና የበለጸገች ሀገር እውን ለማድረግ ያለውን ቁርጠኝነት አብራርተዋል፡፡የለውጥ እንቅስቃሴው ጥልቀት ያለው እና መሰረታዊ በሆነ መልኩ እየተከናነወነ የሚገኝ መሆኑንም ተናግረዋል፡፡የልኡካን ቡድኑ በበኩላቸው፣ በአሁኑ ወቅት በሀገሪቱ በመካሄድ ላይ ባለው ለውጥ የተመዘገቡ መልካም ውጤቶችን ለማወቅ ከፍተኛ ፍላጎት ስላላቸው ወደ ኢትዮጵያ መምጣታቸውን ገልጸዋል፡፡ኢትዮጵያ የጀመረችው የለውጥ እንቅስቃሴ ዳር እንዲደርስ አሜሪካም ድጋፏን መስጠት እንደምትቀጥል ነው የኮሚቴው አባላት ያረጋገጡት፡፡ (ምንጭ፡-የፕሬዚዳንት ጽ/ቤት)